Montella, Vinchenso. Vinchenso Montella, Vinchenso Montella, 1974-yil 18-iyun Pomilyano d'Arko, Neapol 172 sm Yarim himoyachi Vinchenso Montella - Italiyalik sobiq yarim himoyachi, 1974-yilda Pomilyano-d’Arko da tugʻilgan. Hozirgi kunda "Turkiya terma jamoasi" bosh murabbiyi. Italiya terma jamoasi tarkibida 1999-yildan 2005-yilgacha 20 ta uchrashuvda maydonga tushib, 3 ta gol urgan. 2000-yilgi Yevropa chempionatida kumush medallarni qoʻlga kiritgan. 2009-yilning yozida futbolchilik faoliyatini yakunlagan. Futbolchilik karyerasi. Montella oʻz faoliyatini 1990- yilda Empoli klubi tarkibida "Italiya C seriyasida" boshlagan. 1995-yilda Jenoaga oʻtadi va oʻzining birinchi mavsumida 21 ta gol uradi. Shundan keyin Montella A Seriya ishtirokchisi Sampdoriya tarkibida toʻp suradi. Jamoa safida u 1997- va 1998-yillarda, ketma-ket ikki yil chempionat toʻpurari boʻldi. "Genuyaliklar" safida umumiy 83 ta oʻyinda maydonga tushib, 54 ta gol kiritgan. 1999-yilda Sampdoriya B Seriyaga tushib ketadi va Montella Roma klubiga oʻtadi. Transfer narxi 25 million yevroni tashkil qilgan. Montella birinchi mavsumining oʻzidayoq 18 ta golga mualliflik qiladi. Rim derbisida Latsio darvozasiga 2 ta gol kiritadi. Montella Franchesko Totti va Marko Delvekkio bilan ajoyib trioni tashkil qilishadi. 2000/2001-yilgi mavsumda oʻzining 13 goli bilan Romaning mamlakat chempioni boʻlishiga munosib hissa qoʻshadi. 2003/2004-yilgi mavsumda u jarohatlari sababli juda kam oʻyin amaliyotiga ega boʻladi. Biroq keyingi mavsumda u Roma safida 37 oʻyinda 21 ta gol kiritishga muvaffaq boʻladi. 2005/2006-yilgi mavsumda u jarohati sababli ikkita operatsiyani boshidan oʻtkazdi. Butun mavsum davomida bor yoʻgʻi 13 ta oʻyinda maydonga tushadi. 2007-yilning 4-yanvarida Montella Londonning Fulhem klubiga ijaraga beriladi. U Angliya kubogi doirasidagi debyut oʻyinida Lester siti darvozasiga 2 ta gol kiritadi. Keyingi uchrashuvda "Stok siti" darvozasini ham ishgʻol qiladi. Montella Premyer liga doirasidagi ilk uchrashuvni 2007-yilning 13-yanvarida Vest hem ga qarshi uchrashuvda maydonga tushgan. Chempionatdagi ilk golini 20-yanvarda Tottenhem darvozasiga penaltidan kiritadi. Ketma-ket uch oʻyinda urgan toʻrt goli sababli Montella Fulhem muhlislarining yoqimtoyiga aylanadi. 2007-yilning 8-mayida ijara muddati tugagan "Montella Romaga" qaytadi. Montella keyingi mavsumni ijara asosida Sampdoriyada oʻtkazadi.2008/2009-yilgi mavsumda yana Romaga qaytadi. 2009-yilning 2-iyulida u futbolchilik faoliyatini yakunladi. Terma jamoadagi faoliyat. Montella Italiya terma jamoasidagi debyutini 1999-yilda Uelsga qarshi oʻtkazadi. 2000-yilgi Yevropa chempionati va 2002-yilgi mundialda Italiya terma jamoasida harakat qilgan. Terma jamoa safida 20 ta uchrashuvda maydonga tushib 3 ta toʻp kiritgan. Murabbiylik faoliyati. Roma. 2009-yilning 2-iyulida Montella Roma bilan uch yillik shartnoma imzolaydi. Shartnoma shartlariga koʻra u dastlab Romaning 15 yoshgacha futbolchilaridan tashkil topgan Giovanissimi Nazionali jamoasini boshqaradi. 2011-yilning 21- fevralida Montella Klaudio Ranyeri oʻrniga Roma bosh murabbiyi etib tayinlanadi. 23- fevral kuni murabbiylik postidagi ilk oʻyinini chempionat doirasida Bolnyaga qarshi oʻtkazadi. De Rossining goli evaziga uchrashuvda Roma gʻalaba qozongan. Klub amerikalik tadbirkorlar qoʻliga oʻtgach Montella jamoani tark etadi. Kataniya. 2011-yilning iyunida Kataniya jamoasi bosh murabbiyi boʻladi. Shartnoma ikki yilga moʻljallangan edi. Biroq 2012-yilda jamoani tark etadi. Fiorentina. 2012-yil 11-iyunida "Montella Fiorentina" bosh murabbiyi etib tayinlanadi. U jamoani 13- oʻrindan 4-oʻringa olib chiqadi va mavsum yakunida Yevropa ligasi yoʻllanmasini qoʻlga kiritadi. Yevropa ligasida Fiorentina yarim finalgfa qadar yetib boradi. 2015-yilda Montella klub rahbarlari bilan munosabatlari yomonlashib, jamoani tark etadi. Sampdoriya. 2015-yilda Montella oʻzining qadrdon jamoasi Sampdoriyaga bosh murabbiy boʻladi. Bir yildan soʻng u jamoani tark etadi. Milan. 2016-yili "Montella Milan" bosh murabbiyi etib tayinlanadi. Rossonerilar buning uchun "Sampdoriyaga" 1,1 million tovon puli toʻlaydi. Oʻzining ilk mavsumida u Milan bilan Italiya superkubogini qoʻlga kiritadi. A Seriyada 6-oʻrinni egallagan jamoa Yevropa Ligasi yoʻllanmasini qoʻlga kiritadi. 2017-yilning 27-noyabrida muvaffaqiyatsiz natijalardan soʻng jamoani tark etadi. Sevilya. 2017-yilning 28-dekabrida Montella Ispaniyaning Sevilya jamoasi murabbiylik postiga keladi. Shartnoma 2019-yil oxirigacha moʻljallandi. Uning qoʻl ostida jamoa 28 oʻyinda maydonga tushib 11 gʻalaba, 7 durrang va 10 magʻlubiyat qayd etadi. Fiorentina. 2019-yilning 10-aprelida Montella yana Fiorentinaga qaytadi. Biroq 21-dekabrda Romaga qarshi 1-4 hisobidagi magʻlubiyatdan soʻng jamoani tark etadi.